หนูรู้สึกว่าสายตาหนูอ่อนล้ามากๆ รู้สึกตาแห้งๆ แสบตาง่าย หนูก็ดื่มน้ำเยอะนะคะ แต่รู้สึกว่าตาแห้งมาก หนูชอบเล่นโทรศัพท์ในที่มืด บางครั้งก็ฝืนสายตาทั้งๆที่แสบตา หนูปรับพฤติกรรมตอนนี้ทันมั้ยคะ และควรปฏิบัติอย่างไรบ้าง รู้สึกว่าสายจาอ่อนล้ามากๆมาสักพักแล้วค่ะ
สวัสดีค่ะ อาการตาแห้ง แสบตา อาจเกิดจากการที่น้ำตาไม่พอต่อการหล่อลื่นนั้นเกิดขึ้นได้จากหลายสาเหตุ เช่น การจ้องสิ่งใดสิ่งหนึ่งนานเกินไป ทำให้กะพริบตาน้อยลง ส่งผลให้ตาแห้งได้ ผลข้างเคียงจากการใช้ยาแก้แพ้ในกลุ่มยาต้านฮิสตามีน โรคที่กระทบต่อการสร้างน้ำตาเช่นโรคโจเกรน โรคข้ออักเสบรูมาตอยด์ กระบวนการตามธรรมชาติเช่นในวัยใกล้หมดประจำเดือน หรือ โรคของหลอดเลือด เป็นต้นการดูแลตัวเองเบื้องต้น หลีกเลี่ยงการอยู่ในที่ที่อากาศแห้งมากเช่นในห้องแอร์ ใช้น้ำตาเทียมช่วยหยอดให้ความชุ่มชื้นระหว่างวันได้ ไม่จ้องหน้าจอคอมพิวเตอร์นานๆ โดยเฉพาะจ้องในที่มืด ควรหยุดพักสายตาบ้างหากมีอาการตาแห้งรุนแรง แสบมาก ปรับพฤติกรรมดังกล่าวมาแล้วไม่ดีขึ้น ควรไปพบจักษุแพทย์